text: Brune Peberkager, No. 1.
  Potasken koges i øllet, til den er opløst, med forsigtighed, så den ikke koger over, og holdes varm ved svag varme.
  Sirup varmes med smør, kanel, kardemomme, pommerantsskaller og, eventuelt nogle skårne mandler. Når det er lige ved at koge, tages det af, hældes i en lille dejskål og røres med en stor ske frem og tilbage, imens potasken hældes i igennem en sigte.
  Når det har afbruset, kommer man cognac deri og mel i håndfulde, under omrøring, så det bliver godt gennemarbejdet inden det er koldt. Dejen skal stå tildækket med klæder nogle dage, eller hvis man har tid, flere uger.
  Dejskålen tages ud i god tid før dejen skal bruges, så den kan nå at blive varm, herefter æltes dejen godt med hænderne og udrulles i samme tykkelse som til butterdej, med så så lidt mel som muligt.
  Dejen skæres i firkantede stykker med et sporejern, belægges med et par flækkede mandler og bages ved god varme til de blive løse fra Pladen. De skal være lidt bløde når de tages ud, og kan gemmes i ½ år, hvis de står tildækkede. Til pebernødder æltes lidt mere mel i dejen.